בס"ד

נושא הדף: גמרא, מסכת תענית, דף יח עב-כז-עא: פרק שלישי ותחילת רביעי- שאלות
מיועד לכיתות: ה'-ח

שם המחבר: דונין מנחם
שאלות על פרק שלישי (ותחילת רביעי) במסכת תענית

י"ח ע"ב – כ"ז ע"א
דף י"ח ע"ב – י"ט ע"ב

1. מה הם 4 דברים שעליהם מתענין מיד ואין עושים את כל "סדר התעניות".
2. מה הדין במקרה שבעיר אחת לא יורד גשם אך על העיירות שסביבותיה – כן יורד?
3. מתי כשמתים אנשים זה נחשב ל"דֶבֶר"?
4. מה הם 6 הדברים שאם הם קורים במקום אחד – יש להתענות בכל המקומות?
5. מה הם שני הסיפורים שהביאה המשנה בקשר להנ"ל?
6. מה הם 3 הדברים שאם הם קורים – מתענים על זה אפילו בשבת?
7. על איזה דָבָר לא מתריעין?
8. מה הפירוש "הַכניסו תנורי פסחים בשביל שלא ימוקו"?
9. עבור מה שימשה "אבן הטועין"?
10. מדוע שמעון בן שטח כעס על חוני המעגל?
11. אם החליטו על תענית וסוף סוף החל לרדת באותו יום גשם, האם צריך להשלים את התענית או שאפשר להתחיל לאכול?
12. במקרה הנ"ל – מי פסק את ההלכה, וכמו מי הוא פסק?
13. למסקנת הגמרא – מתענין מיד ברביעה ראשונה או רק ברביעה שלישית?
14. מה הפירוש המילה: "דְאָקוֹן"?
15. מה הפירוש ש"נהרא אנהרא" נחשב לבצורת  (לפי רש"י)?
16. אתה יודע עוד תשובה לשאלה הנ"ל (מובא בתוס')?
17. האם תמיד כשיש הרבה תבואה זה לא נחשב רָעָב?
18. מה פירוש המילה (בסיפור של רבי יוחנן) "נהירנא"?
19. מה הם 4 סוגים של גשמים (לאילנות ולא לצמחים, לצמחים ולא לאילנות וכו')?
20. האם מתריעין כשלא יורד גשם לאילנות בשנת שמיטה?
21. מה ההבדל בין גובאי לחגב?
22. מתי מפסידים יותר קמח – כשטוחנים הרבה בבת אחת, או כמויות קטנות במספר פעמים?
23. מתי מפסידים יותר בצק – כשלָשִׁים חתיכה אחת גדולה של בצק, או מספר גדול של חתיכות קטנות?
24. לאיזה מקרה הביא ר' אליעזר בן פרטא את המשל של גיבול הטיט במים?
25. איזו 'עסקה' עשה נקדימון בן גוריון עם אותו אדון?
26. מה ענה נקדימון לשליח שהגיע אליו בשעת הצהרים?
דף כ' ע"א-ע"ב:

27. איזו תפילה התפלל נקדימון כשרצה שכולם יראו שעדיין לא הגיע הלילה?
28. מה היה שמו המקורי של נקדימון בן גוריון?
29. מה הם 3 הפירושים למילה "נקדמה/נקדרה חמה בעבורו" (רש"י, תוס' והגהות הב"ח)?
30. מי הם שלשת האנשים שנקדמה חמה בעבורן?
31. מהיכן אנו יודעים שגם למשה רבינו השמש נעצרה?
32. כמה פסוקים זה נראה שהם לא טובים, אבל באמת הם כן לברכה?
33. מה טוב בזה שמדמים את ירושלים ל"נדה"?
34. מדוע זה ברכה שאומרים על ירושלים שהיא "כאלמנה"?
35. למה זה טוב שה' אומר לבנ"י שהוא יעשה אותם ל"נבזים ושפלים"?
36. איזה 5 חסרונות יש בארז לגבי הקנה?
37. השלם: "לעולם יהא אדם...":
38. מי היה אותו מכוער בסיפור עם רבי אלעזר ברבי שמעון?
39. מדוע כתוב בברייתא לגבי מפולת, גם "בריאות" וגם "שאינן ראויות ליפול"?
40. מה הם שני המקרים בהם סמכו על צדקותו של רב אדא בר אהבה?
41. מדוע רב אדא בר אהבה הקפיד על רב הונא?
42. מה הם 7 הדברים שבזכותם זכה רב אדא בר אהבה לאריכות ימים?
43. מה ארבעת המעשים המיוחדים שהיה רב הונא עושה?
44. איזה דבר מתוך דברים אלו רבא לא יכול היה לעשות, ומדוע?
דף כ"א ע"א-ע"ב:

45. מה שמע רבי יוחנן שגרם לו לחזור ללימודו?
46. מה הם שני הפירושים בתוס': "אי יתיב מר לא הוה מלך מר"?
47. בסופו של מעשה, איזה פסוק קיים אילפא ואיזה פסוק קיים רבי יוחנן?

48. איזה מעשה עשה אילפא כדי להוכיח שהוא לא עזב את תלמודו?
49. מה שאל אותו סבא את אילפא?
50. היכן מצא אילפא משנה המלמדת את דברי אותה ברייתא שהביא הסבא?
51. מדוע היתה מיטתו של נחום איש גמזו מוטלת בתוך קערות מים?
52. כיצד הציל אליהו הנביא את נחום איש גמזו ואת כל היהודים?
53. אם (לא-עלינו) בעיר אחת שיש בה 500 אנשים מתים שלשה אנשים צעירים ובריאים ביום אחד – האם זה נחשב לדבר, ויש צורך להתענות?
54. בדין הנ"ל: על איזה פסק-דין הסתמך רב נחמן בר חיסדא כשפסק שכן צריך להתענות?
55. מה הם שתי ההוכחות שלא מקומו של האדם מכבדו, אלא האדם מכבד את מקומו?
56. מה היתה הכוונה במשפט: "יבא מנה בן פרס אצל מנה בן מנה"?
57. בזכות מה לא התפשט הדבר גם בשכונתו של רב?
58. בזכות מה לא התפשטה השריפה גם בשכונתו של רב הונא?
59. אם יש דבר אצל גויים – האם גם על היהודים לחשוש ולהתענות? מהי ההוכחה לכך? (תוס')
60. לגבי מה נאמר: "גבירה לוקה – שפחה לא כל שכן?"
61. מה הם ארבעת הדברים שבזכותם שאלו בשלומו של אבא אומנא מידי יום?
62. כיצד 'בדק' אביי אם אבא אומנא אכן צדיק?

דף כ"ב ע"א-ע"ב:

63. מי הם שלשת האנשים בשוק של לפט, שהיו בני העולם הבא?

64. איזה מעשים טובים היה עושה השומר של בית האסורים?
65. מדוע הוא היה נראה כמו גוי?
66. מדוע הוא לא התייחס ביום הראשון אל ר' ברוקא?
67. מה היו מעשיהם הטובים של שני האחים?
68. ממתי 'מתריעין' על ארבה וחסיל, לפי רבי עקיבא?
69. מה הפירוש: "חיה משולחת"?
70. מתי אם החיה מגיעה לתוך העיר היא נקראת 'משולחת', ומתי אינה נקראת 'משולחת'?
71. מתי אם החיה עומדת במקומה היא נקראת 'משולחת', ומתי היא אינה נקראת 'משולחת'?
72. "טרפה שני בני אדם ואכלה אחד מהם – משולחת". האם היא תיחשב ל'משולחת' גם אם היא לא אכלה אפילו אחד מהם? (תוס')
73. באיזה מקרה אם החיה רדפה אחרי בני אדם היא עדיין לא תחשב ל'משולחת'?
74. מהיכן הביאה הגמרא הוכחה שגם כאשר יש "חרב של שלום" - מתריעין?
75. מנין יודעים שגופו של יאשיהו המלך נעשה "ככברה" בגלל הרבה חיצים שירו עליו?
76. מפני מה נענש יאשיהו המלך?
77. מה היתה תגובתו של יאשיהו המלך ברגעי חייו האחרונים, לאחר שנפצע?
78. איפה יש כמות גדולה יותר – ב"מלא תנור תבואה", או ב"מלא תנור פת"?
79. מה הפירוש "דרא דריפתא"? (2 פירושים. רש"י ותוס').
80. למסקנת הגמרא - האם המשנה התכוונה ל"דרא דריפתא" או ללחם שמכסה את פי התנור?
81. מדוע בסיפור של הזאבים שטרפו את התינוקות, חכמים טיהרו את הבשר וטימאו את העצמות?
82. האם יחיד רשאי להתענות במקרה של עיר שהקיפוה נכרים וכו'?
83. לפי דעת חכמים – האם מתריעין על הדבר בימי חול?
84. מה הפירוש: 'קרן אפל' – ומניין שהיה זה מקום גבוה?
דף כ"ג ע"א-ע"ב:

85. מה הם 2 הפירושים לפסוק "ונתתי גשמיכם בעיתם"?

86. איזו ברכה היתה בתקופתו של שמעון בן שטח?
87. איזו ברכה היתה באותם ימים שעסקו בבניית בית המקדש?
88. בסיפור עם חוני המעגל – איזה גשמים ירדו בפעם השניה? (פרט)
89. מדוע שמעון בן שטח חשב שחוני המעגל עשה חילול ה'?
90. את איזה פסוק חוני המעגל לא הבין, מה הוא לא הבין בפסוק זה וכיצד ענו לו על כך משמים?
91. על מי נאמר המשפט "או חברותא או מיתותא", ומה פירוש משפט זה?
92. הסבר מדוע עשה אבא חלקיה את הדברים הבאים:
· כשהיה בשדה הוא לא ענה לחכמים

· לא הניח את העצים על הבגד

· נעל את נעליו רק כאשר הגיע למים

· כשהגיע לקוצים – הגביה את בגדיו

· כשהגיע לעיר – אשתו יצאה לקראתו מקושטת

· תחילה אשתו נכנסה, אח"כ הוא ובסוף החכמים

· לא הזמין את החכמים לאכול ביחד איתו

· נתן לבן הגדול פרוסה אחת ולקטן שתי פרוסות

· עלה לגג לבקש מה' גשם

· ה' שמע קודם לתפילת אשתו

93. כיצד היה "חנן הנחבא" מבקש מהקב"ה גשם?

94. למה קראו לו חנן 'הנחבא' (2 פירושים ברש"י)?

95. מהו ההבדל בין תפילתם של "תקיפי ארץ ישראל" לבין תפילתם של "חסידי בבל"?

96. כיצד 'טיפל' רבי יצחק בן אלישיב בבני משפחתו של רבי מני (בהתחלה ובסוף)?

דף כ"ד ע"א-ע"ב:

97. ממתי חייב אדם שצד דג מן הים בשבת?

98. ואם הדג כבר היה תפוס בתוך רשת, ממתי אדם חייב אם הוציאו מן המים?
99. מדוע עזב ר' יוסי בר אבין את ר' יוסי דמן יקרת והלך ללמוד אצל רב אשי?
100. מה היה המיוחד בחמורו של ר' יוסי דמן יקרת?
101. מדוע אלעזר איש ברותא אמר לבתו שלא תשתמש בחיטים שהתמלאו לו באוצר החיטים?
102. אם ראש הגולה גזר תענית, ואדם לא שמע על כך ולא קיבל על עצמו תענית מיום שלפני כן? האם עליו גם להתענות, ומדוע?
103. מהו הנמשל בנוגע לבית הנשיא, מהמשל של כלה עם עיניים יפות (שאמר הושעיה זעירא)?
104. באיזה שני דברים הוכיח רבה שבתקופתו לומדים יותר טוב מבתקופת רב יהודה?
105. מדוע רצה רב יהודה שיהיה רעב?
106. מה גרם לו לחזור בו ולבקש שיפסק הרעב?
107. מדוע לא הוריד רב יהודה את סנדלו השני?
108. מהו הנוסח שראה ר' אלעזר מהגרוניא בחלומו?
109. מדוע התפלל רבא שירדו גשמים בחודש תמוז?
110. כיצד ניצל רבא מסכיניהם של השדים?
111. הסבר מדוע תפילתו של רבי חנינא בן דוסא אינה מסתדרת עם תפילתו של הכהן גדול?
דף כ"ה ע"א-ע"ב:

112. האם אשתו של רבי חנינא בן דוסא שיקרה כשאמרה שהיא הלכה להביא את המרדה?

113. מדוע הנס האחרון עם רגל השלחן היה גדול יותר מהנס הראשון?
114. עם איזה נר השתמש רבי חנינא בן דוסא להבדלה, ומדוע? (רש"י)
115. מה היה הנס של רבי חנינא בן דוסא עם העיזים והשכנים?
116. מה היה הנס של רבי חנינא בן דוסא עם קרשי הבנין?
117. מדוע לא מסתדר לגמרא שלרבי חנינא בן דוסא היו עיזים? (2 סיבות)
118. איזה שכר הבטיח הקב"ה לאליעזר בן פדת בחלומו?
119. מה גרם ללוי להיות צולע? (תוס')
120. כיצד 'שיכנע' רבי חייא בר לולייני את הקב"ה שיוריד את הגשם בא"י ולא בעמון ומואב?
121. מדוע הומשל הצדיק בפסוק (צדיק כתמר יפרח וגו') גם לתמר וגם לארז? (היעזר בפירוש רש"י)
122. האם כשחותכים עץ ארז – הגזע גודל שוב (גזעו מחליף)?
123. כמה תעניות גזר ר"א בן הורקנוס על העם, וכיצד בסופו של דבר הצליח להחזירם בתשובה?
124. מפני מה נענתה תפילתו של רבי עקיבא ולא תפילתו של ר"א בן הורקנוס?
125. כמה גשמים צריכים לרדת אחרי הבצורת, כדי שהקהל יפסיק את תעניתו? (ר"מ וחכמים)
126. מתי כשיורד גשם בעומק טפח – עולה מהתהום 2 טפחים, ומתי עולה מהתהום 3 טפחים?
127. מי אומר למי "אבע מימיך! קול רעים אני שומע"? ולמי הכוונה "קול רעים"?
128. באיזה שעה ביום, אם התחיל לרדת גשם – מפסיקים את התענית? (3 דעות)
129. מדוע לשיטתו של שמואל הקטן, אם ירדו הגשמים לפני הנץ או לקראת הערב – אין זה הוכחה שהקב"ה מרוצה מהציבור?
130. באיזה מקרה לשיטתו של שמואל הקטן זה כן סימן שהקב"ה מרוצה מהציבור?
131. מדוע אין אומרים את ההלל (כשיורדים סוף סוף הגשמים) מיד כשיורדים הגשמים (לפני שהולכים לבית, מבית הכנסת)?
132. לפי התשובה דלעיל, מדוע במחוזא רב פפא אמר להם כן להגיד את ההלל בבית הכנסת עוד לפני שהלכו לביתם?

שאלות על פרק רביעי במסכת תענית

כ"ו ע"א – כ"ו ע"ב

דף כ"ו ע"א:

1. באיזה ימים הכהנים נושאים את כפיהם בכל תפילות היום?
2. מי תיקן את ה"מעמדות" וה"משמרות"?
3. מדוע הם תיקנו את המעמדות והמשמרות (בגלל איזה פסוק)?
4. מי היה עולה בזמן ה"מעמד" לירושלים ומי לא?
5. באלו שני ימים אנשי ה"מעמד" לא התענו, ומדוע?
6. איזה קריאה היו קוראים בתורה בימי המעמד?
7. האם הקריאה הנ"ל היתה מתוך ספר תורה או בעל-פה?
8. מתי אין מעמד בשחרית?
9. מתי אין מעמד במנחה ומתי אין מעמד בנעילה? (למסקנה)?
10. באיזה יום בשנה לא היה בכלל "מעמד" ומדוע?
דף כ"ו ע"ב:

11. מה הם חמשת הדברים שקרו בשבעה עשר בתמוז?
12. מה הם חמשת הדברים שקרו בתשעה באב?
13. מה הם המנהגים המוזכרים במשנה בנוגע לערב תשעה באב?
14. מה הגמ' עונה על השאלה - כיצד יתכן שבתעניות ובמעמדות הכהנים נושאים את כפיהם 4 פעמים ביום, הרי באותו יום ישנם רק 3 תפילות (שחרית, מנחה ונעילה)?
15. פרט את שלשת הדעות – באיזה תפילות (בימי תענית) אין הכהנים נושאים את כפיהם?
16. מה הסברה של כל אחד מהדעות הנ"ל?
17. מה ההבדל אם "הלכה כרבי מאיר", או "מנהג כרבי מאיר", או "נהגו כרבי מאיר"?
18. מדוע בפועל ישנם כאלו המתירים לכהנים לישא את כפיהם במנחה של תענית?
19. מה לומדים – לגבי נשיאת כפיים – מנזיר, ומה לומדים מכהן המשרת בביהמ"ק?
20. מה הפירוש, שחכמים עשו "אסמכתא"?

